Bevaringsdeklarasjon

En bevaringsdeklarasjon (dansk: bevaringsdeklaration) er i Danmark en avtale som tinglyses på en eiendom som er bygningsfredet. Det er eieren av eiendommen som kan velge å få en bevaringsdeklarasjon tinglyst, men deklarasjonen må godkjennes av Kulturarvsstyrelsen

En bevaringsdeklarasjon er en avtale mellom eieren og staten, og den gir mulighet for:
 å bli fritatt for eiendomsskatt
 å oppnå økonomisk støtte over en viss størrelse til restaureringsarbeider
 å oppdele bygningen i selveierleiligheter
Ved denne avtalen fraskriver eieren seg retten til å kunne kreve statlig overtagelse av eiendommen hvis en senere søknad om nedrivning av den fredede bygningen avvises.

Blant annet er et antall fredede herregårder underlagt en bevaringsdeklarasjon.

 Eksterne lenker 
 Beskrivelse hos Kulturstyrelsen

Kategori:Kulturminnevern